Diari Oficial de la Generalitat Valenciana


Sumari del DOGV 4730, del 13-04-2004 (2004/3586)

Informació pública de la suspensió cautelar de l'atorgament de llicències de parcel·lació de terrenys, edificació i demolició a fi de facilitar la modificació del règim urbanístic vigent del Pla General d'Ordenació Urbana.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4730

Data del DOGV
:   13-04-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/3586


Organisme emissor
:   Ajuntament de Tavernes Blanques

Tipus de document
:   Anunci

Informació pública de la suspensió cautelar de l'atorgament de llicències de parcel·lació de terrenys, edificació i demolició a fi de facilitar la modificació del règim urbanístic vigent del Pla General d'Ordenació Urbana. [2004/X3586]
  
El Ple de l'Ajuntament, en la sessió del dia 5 d'abril de 2004, en virtut del que estableix l'article 57 de la Llei 6/1994, de 15 de novembre, reguladora de l'Activitat Urbanística, i l'article 152 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana, acordà:
  
?Primer. Suspendre cautelarment l'atorgament de llicències de parcel·lació de terrenys, edificació i demolició a fi de facilitar la modificació del règim urbanístic vigent del PGOU, en les àrees afectades de sòl urbà següents:
  
1. Unitat d'execució nº 1-B.
  
2. Solars i edificis situats a l'avinguda del Cardenal Benlloch compresos entre el carrer Pintor Sorolla pel sud, i unitat d'execució nº 6 pel nord.
  
3. Solars i edificis situats a l'avinguda del Cardenal Benlloch, compresos entre el carrer Barraca i els jardins del general Abriat-cementeri dels Ajusticiats.
  
4. Unitat d'execució 6, en els sectors B i C.
  
Segon. La suspensió s'extingirà, en tot cas, en el termini d'un any. Si s'hagués produït dins d'eixe termini la convocatòria de la informació pública de la nova ordenació, la suspensió es mantindrà i els efectes s'extingiran definitivament transcorreguts dos anys des de l'acord de suspensió adoptat.
  
Tercer. Autoritzar expressament l'alcalde'president per encarregar la redacció, per arquitecte, d'un nou projecte que contemple la nova ordenació dels sectors i zones objecte de suspensió i, si fa el ca, sistema d'execució que al seu criteri s'hi hauria de seguir per a materialitzar les noves determinacions que suposen modificació del règim urbanístic vigent.
  
Quart. Publicar el present acord en el Diari Oficial de la Generalitat Valenciana en compliment del que preveu l'article 57.1.A) de la Llei 6/1994, de 15 de novembre, amb els recursos que en dret hi escaiguen?.
  
L'acte anteriorment transcrit, que és definitiu en la via administrativa, podrà ser impugnat en el termini de dos mesos, comptats a partir de l'endemà de la publicació en el DOGV, mitjançant la interposició de recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, segons disposa l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa. Sense perjudici de poder exercir-hi, si fa el cas, qualsevol altre que s'estime escaient.